| Област 8. Изкуства*Професионално направление 8.1. Теория на изкуствата, 8.2. Изобразително изкуство, 8.3. Музикално и танцово изкуство, 8.4. Театрално и филмово изкуство* Таблица 1. Минимални изисквани точки по групи показатели за различните научни степени и академични длъжности |
| --- |
| Група от показатели | Съдържание | Доктор | Доктор нанауките | Главен асистент | Доцент | Професор |
| А | Показател 1 | 50 | 50 | 50 | 50 | 50 |
| Б | Показател 2 | - | 100 | - | - | - |
| В | Сума от показателите от 3 до 5 | - | - | - | 100 | 100 |
| Г | Сума от показателите от 6 до 15 | 30  | 60 | - | 120  | 150 |
| Д | Сума от показателите от 16 до 19 | -  | 50 | - | 40  | 80 |
| Е | Сума от показателите от 20 до края | - | - | - | 50 | 120 |

| Таблица 2. Брой точки по показатели |
| --- |
| Група от показатели | Показател | Брой точки |
| А | 1.  Дисертационен труд за присъждане на образователна и научна степен "доктор" | 50 |
| Б | 2.  Дисертационен труд за присъждане на научна степен "доктор на науките" | 100 |
| В | 3.  Хабилитационен труд - публикувана монография в съответната научна област | 100 |
| 4.  Реализиран авторски продукт в областта на изкуствата (филм, спектакъл, изложба, концерт и др.) | 50 |
| 5. Водеща (самостоятелна) творческа изява в областта на изкуствата | 35 |
| Г | 6.  Публикувана монография, която не е представена като основен хабилитационен труд | 100 |
| 7.  Публикувана книга на базата на защитен дисертационен труд за присъждане на образователна и научна степен "доктор" или за присъждане на научна степен "доктор на науките" | 75 |
| 8.  Статии и доклади, публикувани в научни издания, реферирани и индексирани в световноизвестни бази данни с научна информация | 30/n |
| 9.  Статии и доклади, публикувани в специализирани издания в областта на изкуствата | 15/n |
| 10.  Студии, публикувани в научни издания, реферирани и индексирани в световноизвестни бази данни с научна информация | 45/n |
| 11.  Студии, публикувани в специализирани издания в областта на изкуствата | 30/n |
| 12. Реализиран кратък авторски продукт в областта на изкуствата | 30/n |
| 13.  Водеща (или самостоятелна) творческа изява в областта на изкуствата, която не е основен хабилитационен труд | 35 |
| 14.  Поддържаща творческа изява или участие в колективен продукт в областта на изкуствата | 10 |
| 15. Публикувана глава от колективна монография | 20/n |
| Д | 16.  Цитирания или рецензии в научни издания, реферирани и индексирани в световноизвестни бази данни с научна информация или в монографии и колективни томове | 15 |
| 17. Цитирания в монографии и колективни томове с научно рецензиране | 10 |
| 18.  Цитирания или рецензии в нереферирани списания с научно рецензиране | 5 |
| 19.  Рецензии за реализирани авторски продукти или творчески изяви в специализирани издания в областта на изкуствата | 10 |
| Е | 20. Придобита научна степен "доктор на науките" | 40 |
| 21.  Ръководство на успешно защитил докторант (n е броят съръководители на съответния докторант) | 40/n |
| 22.  Участие в национален научен, образователен или художественотворчески проект | 15 |
| 23.  Участие в международен научен, образователен или художественотворчески проект | 20 |
| 24.  Ръководство на национален научен, образователен или художественотворчески проект | 30 |
| 25.  Ръководство на международен научен, образователен или художественотворчески проект | 40 |
| 26.  Публикуван университетски учебник или учебник, който се използва в училищната мрежа | 40/n |
| 27.  Публикувано университетско учебно пособие или учебно пособие, което се използва в училищната мрежа | 20/n |
| 28.  Ръководство на майсторски клас, ателие или уъркшоп в областта на изкуствата | 20 |
| 29.  Творческа изява в майсторски клас, ателие, уъркшоп в областта на изкуствата | 5 |
| 30.  Награди на конкурси за творчество и изпълнение, дадени от национални професионални форуми и организации | 10 |
| 31.  Награди на конкурси за творчество и изпълнение, дадени от професионални форуми и организации в чужбина | 20 |

Забележки:

1. Изпълнението на минималните национални изисквания е само условие за допуск до участие в процедурите по ЗРАСРБ.

2. Поради изискването на чл. 24, ал. 1, т. 3 от ЗРАСРБ за наличието на „монографичен труд или равностойни публикации" в таблицата се съдържа формула за приравняването на монографията към еквивалентен брой публикации - статии или студии. Заместващите монографията статии/студии се изключват от броя на публикациите, оценявани по други показатели. При прилагането на чл. 24, ал. 1, т. 3 от ЗРАСРБ в отделни професионални направления (например някои от хуманитарните и от социалните науки) съобразно тяхната специфика се допуска само монографичен труд без приравняването му към равностойни публикации в специализирани научни издания. Отчита се значението на монографиите в хуманитарните и обществените науки. При тези науки най-голямото признание се получава чрез монографии, публикувани в страната и в чужбина, а не чрез статии или студии в списания.

3. Министерството на образованието и науката чрез НАЦИД поддържа Списък на съвременни български научни издания, реферирани и индексирани в световноизвестни бази данни с научна информация, както и извършва съответните справки относно чуждестранните научни издания, реферирани и индексирани в световноизвестни бази данни с научна информация. НАЦИД определя световноизвестните бази данни с научна информация, съотносими към съответното професионално направление.

4. Министерството на образованието и науката чрез НАЦИД създава и поддържа Национален референтен списък на съвременни български научни издания с научно рецензиране. На основата на този списък се отчитат публикации и цитати в издания с научно рецензиране, които не са реферирани и индексирани, като публикациите и цитатите са приведени към публикации и цитати в реферирани и индексирани издания чрез съответни числови стойности на съответствие.

5. По отношение на монографиите с повече от един автор следва да е налице задължително разделителен протокол между авторите, като, за да се зачита трудът за монографичен, авторът следва да има самостоятелно брой страници, отговарящи на дефиницията за монография. При авторство на по-малък брой страници участието на съответния автор се счита за студия/статия.

6. Прилага се различно третиране на статиите с един автор и с няколко съавтора в различните професионални направления. При повечето области коефициентът за статията трябва да се раздели поравно между съавторите, като с „n" се означава техният брой. Изключение се прави за области 4, 5, 6 и 7, в които водещият принос играе важна роля. В случай че авторите са подписали протокол за определяне на приноса си в публикацията, точките се разпределят на базата на съотношението в протокола. Писма от всички съавтори също се приемат за протокол за определяне на приноса.

7. Системата създава възможност за сумирането на коефициентите в рамките на една група показатели (А, Б, В, Г, Д и Е), така че да се извършва вътрешна компенсация и недостигащите точки от един показател да се допълват с точки от друг.

8. Специфични изисквания при установяване на показателите за различните академични длъжности: а) „главен асистент" - не се изисква изпълнение на допълнителни показатели след придобиване на образователната и научна степен „доктор"; б) „доцент" - не могат да се повтарят доказателства (публикации и др.) по различните показатели, представени за придобиване на образователната и научна степен „доктор" и за придобиването на научната степен „доктор на науките" (чл. 24, ал. 1, т. 3 от ЗРАСРБ); в) „професор" - не могат да се повтарят доказателства (публикации и др.) по различните показатели, представени за придобиване на образователната и научна степен „доктор" и за придобиването на научната степен „доктор на науките", и за заемане на академичната длъжност „доцент" (чл. 29, ал. 1, т. 3 от ЗРАСРБ); г) при заемане на академична длъжност „професор", без преди това кандидатът да е заемал академичната длъжност „доцент" (чл. 29, ал. 1, т. 2 от ЗРАСРБ), към изискуемите минимални национални изисквания за академичната длъжност „професор" трябва да се прибавят и минималните национални изисквания за академичната длъжност „доцент", като образователната и научна степен „доктор" се включва само веднъж; д) в процедурите по т. „б" и „в" могат да се ползват и точки за публикувана книга на базата на защитен дисертационен труд за присъждане на образователна и научна степен „доктор" или за присъждане на научна степен „доктор на науките".

9. От общия брой цитирания се изваждат тези, при които цитираната и цитиращата публикация имат поне един общ автор (т.е. автоцитатите). Всяка цитирана публикация се брои само веднъж за дадена цитираща публикация независимо от това колко пъти е спомената в текста на цитиращата статия. Могат да се представят цитирания от всички трудове на кандидата, като представените за целите на една процедура не могат да бъдат използвани в друга. Рецензия за една публикация е приравнена на едно цитиране на същата публикация.

10. С удостоверение от съответния издател за „публикувани" се приемат и статии, студии, монографии и др., които са приети за печат в издания, които притежават ISSN или ISBN. 11. При международни проекти се отчитат само средствата, които са привлечени за използване от българските учени, включени в проекта, и средствата, които са изразходвани на територията на България.

12. Хабилитационен труд е монографията или еквивалентните є статии, представени по реда на чл. 24, ал. 1, т. 3 или чл. 29, ал. 1, т. 3 от ЗРАСРБ. При процедура за заемане на академичната длъжност „доцент" или „професор" с формула за приравняване на монографията към еквивалентен брой статии се прилага и Хабилитационна разширена справка за научните приноси, представляваща кратко изложение, в което кандидатът описва мястото на проведените изследвания в съответната научна област и своите лични приноси. Хабилитационната справка трябва да съдържа:

1. Въведение, в което накратко се описва същината на изследваните научни проблеми и тяхното място сред изследванията на другите изследователи в тази област;

2. Основни научни приноси, в които кандидатът подробно и изчерпателно описва конкретните оригинални научни приноси, с които кандидатства в конкурса;

3. Библиография, в която ясно са разграничени статиите, с които кандидатът участва в конкурса, от другите статии на кандидата и от статиите на други автори.

13. За област 8. „Изкуства":

а) „реализиран авторски продукт" e публично изпълнен или официално разпространен в киномрежа, по радио, TV, CD, DVD, VOD, VR, AR, WWW и други платформи авторски театрален/танцов/музикален/аудио-визуален художествен продукт (за продуцент, драматург, режисьор, композитор, хореограф, оператор, дизайнер, художник, сценограф, костюмограф, звукорежисьор, аниматор); самостоятелна художествена/сценографска/фотографска изложба/инсталация/албум;

б) „водеща (самостоятелна) творческа изява" e изпълнение на главна роля (солов или камерен концерт, моноспектакъл) в театрален/музикален/танцов/аудио-визуален художествен продукт;

в) „реализиран кратък авторски продукт" e публично изпълнен или официално разпространен в киномрежа, по радио, TV, CD, DVD, VOD, VR, AR, WWW и други платформи кратък авторски театрален/танцов/музикален/аудио-визуален художествен продукт (за продуцент, драматург, режисьор, композитор, хореограф, оператор, дизайнер, художник, сценограф, костюмограф, звукорежисьор, аниматор);

г) „поддържаща творческа изява или участие в колективен продукт" e изпълнение на поддържаща роля в театрален/музикален/танцов/аудиовизуален художествен продукт (сборен концерт; соло в оркестрова творба; участие с авторски продукт в обща художествена/сценографска/фотографска изложба/инсталация/албум.